O madimabe, wena Bethesaida! hobane hoja diketso tse hlollang tse entsweng kahara lona di ne di entswe Tire le Sidone, batho ba teng ba ka be ba bakile kgale, ba apere tse mahwashe, ba itshetse ka molora. 20 Maatla a Lefoko la Modimo a bonala gape mo kgannyeng ya mosadi mongwe wa kwa Ghana yo o bidiwang Paulina. Mmoledi mongwe wa Bogosi wa nako e e tletseng o ile a ithuta Baebele le ene ka buka ya Kitso E E Isang Botshelong Jo bo Sa Khutleng. * Paulina o ne a nyetswe lefufa mme a lemoga gore o tshwanetse go fetoga, le fa go ntse jalo monna wa gagwe le ba losika botlhe ba ne ba mo ganetsa. Rraagwemogolo, yo e neng e le moatlhodi wa kgotlatshekelokgolo e bile e le mogolwane mo kerekeng, o ile a leka go mo fetola mogopolo ka go sokamisa mafoko a Mathaio 19:4-6. Moatlhodi yono o ne a utlwala a tlhatswegile pelo ka se a se buang, le fa go ntse jalo Paulina o ile a lemoga ka bonako gore seo se ne se tshwana le tsela e Satane a ileng a sokamisa Dikwalo ka yone fa a ne a leka go raela Jesu Keresete. (Mathaio 4:5-7) O ile a gopola mafoko a a tlhamaletseng a ga Jesu fa a ne a re Modimo o bopile batho e le monna le mosadi, e seng monna le basadi, le gore batho bao ba babedi, e seng ba bararo, ba ne ba tla nna nama e le nngwe fela. O ile a se ka a fetola tshwetso ya gagwe mme kgabagare a newa tetla ya go tlhalana le monna yoo wa gagwe yo o neng a mo nyetse lefufa. Go ise go ye kae, o ne a nna mmoledi yo o itumetseng wa Bogosi.